CELEX: E2015P0014
Language: fi
Date: 2015-06-05 00:00:00
Title: Norges Høyesterettin 5. kesäkuuta 2015 päivätty pyyntö saada EFTAn tuomioistuimelta neuvoa-antava lausunto asiassa Holship Norge AS v. Transportarbeiderforbund (Asia E-14/15)

25.2.2016   
            
            
               FI
            
            
               Euroopan unionin virallinen lehti
            
            
               C 73/10
            
         Norges Høyesterettin 5. kesäkuuta 2015 päivätty pyyntö saada EFTAn tuomioistuimelta neuvoa-antava lausunto asiassa Holship Norge AS v. Transportarbeiderforbund
   (Asia E-14/15)
   (2016/C 73/06)
   Norges Høyesterett (Norjan korkein oikeus) on esittänyt EFTAn tuomioistuimelle 5. kesäkuuta 2015 päivätyllä kirjeellä pyynnön neuvoa-antavan lausunnon saamiseksi asiassa Holship Norge AS v. Transportarbeiderforbund. Pyyntö saapui tuomioistuimen kirjaamoon 5. kesäkuuta 2015 ja koskee seuraavia kysymyksiä:
   A   Kilpailulainsäädännön osalta:
   
   
            
               A.1
            
            
               Kattaako työehtosopimuksille ETA-sopimuksen kilpailusäännöistä annettu vapautus (sellaisena kuin sitä kuvataan mm. EFTAn tuomioistuimen neuvoa-antavassa lausunnossa, joka koski asiaa E-8/00 Landsorganisasjonen i Norge ja NKF, EFTAn oikeustapauskokoelma 2002, s. 114) sataman käyttäjää vastaan suunnatun boikotin, jolla pyritään saamaan työehtosopimus hyväksytyksi, kun tämän sopimuksen hyväksymisen myötä sataman käyttäjän on ensi sijassa ostettava purku- ja lastauspalvelut ulkopuoliselta hallintotoimistolta sen mukaan kuin kuvataan edellä kohdissa 7 ja 10–14 sen sijaan, että se käyttäisi työhön omia työntekijöitään?
            
         
            
               A.2
            
            
               Jos ei kata, olisiko tällaista järjestelmää arvioitava ETA-sopimuksen 53 tai 54 artiklan mukaisesti?
            
         
            
               A.3
            
            
               Jos on arvioitava, onko siinä tapauksessa se, että samanlainen tai vastaava järjestelmä toimii muissa satamissa, otettava huomioon arvioitaessa, onko asialla huomattavaa vaikutusta rajat ylittävään kauppaan ETA-alueella?
            
         B   Sijoittautumisvapauden osalta:
   
   
            
               B.1
            
            
               Merkitseekö se, että ammattiyhdistys käyttää boikottia saadakseen yrityksen hyväksymään työehtosopimuksen, ETA-sopimuksen 31 artiklan mukaisen sijoittautumisvapauden rajoittamista, kun kyseessä on yritys, jonka emoyhtiön kotipaikka on toisessa ETA-valtiossa, ja kun tämän sopimuksen myötä yrityksen on ensi sijassa ostettava purku- ja lastauspalvelut ulkopuoliselta hallintotoimistolta, jonka ominaisuudet kuvataan edellä kohdissa 10–14, sen sijaan, että se käyttäisi työhön omia työntekijöitään?
            
         
            
               B.2
            
            
               Onko rajoituksen olemassaoloa arvioitaessa merkitystä sillä, että yrityksen purku- ja lastauspalveluiden tarpeen todettaisiin olevan hyvin vähäinen ja/tai satunnainen?
            
         
            
               B.3
            
            
               Jos rajoitus on olemassa, onko rajoituksen laillisuutta arvioitaessa merkitystä sillä, että yritys soveltaa omiin satamatyöläisiinsä toista, työmarkkinaosapuolten välillä sataman sijaintivaltiossa neuvoteltua työehtosopimusta, jos tämä työehtosopimus koskee muita asioita kuin purku- ja lastaustyötä?